Francis James Furey

**Francis James Furey** (født 22. februar 1905 i Summit Hill i Pennsylvania i USA, død 23. april 1979 i San Antonio i Texas) var en amerikansk prelat og katolsk erkebiskop av San Antonio.
## Liv og virke
### Bakgrunn
Francis James Furey var den eldste av fem barn av John og Anna (*née* O'Donnell) Furey.
	
Hans prestestudier var i Philadelphia og i Roma. I Roma fikk han doktorgrader både i filosofi og i teologi. 
	
### Prest
Han ble mot slutten av sine studieår i Roma presteviet for erkebispedømmet Philadelphia den 15. mars 1930 av kardinal Basilio Pompili.

Etter sin hjemkomst til Pennsylvania ble han privatsekretær for kardinal Dennis Dougherty. Furey ble i 1936 president for Immaculata College i East Whiteland Township. Fan forlot Immaculata College i 1946 for å bli rektor for St. Charles Borromeo Seminary.

### Hjelpebiskop i Philadelphia
Den 17. august 1960 utnevnte pave Johannes XXIII ham til hjelpebiskop i Philadelphia og titulærbiskop av *Temnus*. Han ble ordinert til biskop den 22. desember samme år av den apostoliske delegat til USA, erkebiskop Egidio Vagnozzi; medkonsekratorer var Joseph Carroll McCormick, biskop av Altoona-Johnstown, og Joseph Mark McShea, hjelpebiskop i Philadelphia.
### Koadjutorbiskop, så biskop, av San Diego
Den 21. juli 1963 utnevnte pave Paul VI Furey til koadjutorbiskop av San Diego. Etter Charles Francis Buddys død, etterfulgte han ham som biskop i 1966. 

Francis James Furey var deltaker i alle fire sesjonene i Det andre Vatikankonsil.
### Erkebiskop av San Antonio
Den 23. mai 1969 ble Furey utnevnt til erkebiskop av San Antonio. 

Furey etablerte en av de første bispedømmekommisjonene for meksikansk-amerikanske anliggender i USA, og fremmet kandidaturet i 1970 av pastor Patrick Flores som den første meksikansk-amerikanske biskop i landet. Furey var en frittalende tilhenger av *Communities Organized for Public Service*, en samfunnsorganiseringsgruppe i San Antonio. Han støttet også *Farah*-streiken (oktober 1973) og salatboikottene til *Texas Farm Workers Union*. 

Han innehadde forskjellige verv innenfor USAs nasjonale bispekonferanse, blant annet leder av komiteen for kampanjen for menneskelig utvikling.

Han forble i embetet som erkebiskop til sin død den 23. april 1979.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1800
* Pave Pius IX (1792-1878) *1827
* Kardinal Alessandro Franchi (1819-1878) *1856
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Kardinal Basilio Pompilj (1858-1931) *1913 
* Kardinal Adeodato Giovanni Piazza (1884-1957) *1930
* Erkebiskop Egidio Vagnozzi (1912-1975) *1949
* Erkebiskop *Francis James Furey*  (1905-1979) *1960

## Referanser